钦定古今图书集成/明伦汇编/闺媛典/第255卷 > 殷庚妻高氏
## 钦定古今图书集成/明伦汇编/闺媛典/第255卷 > 殷庚妻高氏

按《长洲县志》：高氏，葑溪人。年十七归殷庚，时摄补缺
丁，庚之伯兄当应，庚谓氏曰：“‘伯耄而病，此行恐不返。
仲虽壮，主家事，不可往，吾欲代之何如’？氏曰：‘此义事，
何必谋及妇人’。”庚遂往，旋发回宁家，至瞿塘峡，舟败
而没。氏闻之恸曰：“若强挽之，当时未必决。吾欲成其
义，乃至杀其身耶！”不食数日，垂死。姻戚劝之曰：“汝方
娠，幸而生子，则汝夫不死矣。”氏起谢曰：“我痛深，计不
及此。”后娩身果得男，抚之成立，年八十馀终。《史羊生》
为之传。